grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/22-01/14

URBROJ: 2140-08-22-4

Krapina, 14. srpnja 2022.

Krapinsko-zagorska županija, Upravni odjel za prostorno uređenje, gradnju i zaštitu okoliša, OIB: 20042466298, temeljem članka 29. stavka 2. i članka 30. stavka 4. Zakona o zaštiti prirode („Narodne novine“ broj 80/13, 15/18, 14/19 i 127/19) povodom zahtjeva podnositelja IVAN LELJAK, Lazi Krapinski 20, Krapina u postupku Prethodne ocjene prihvatljivosti zahvata za ekološku mrežu donosi

**R J E Š E N J E**

1. Planirani zahvat prenamjene ARKOD parcela 2218161 i 3363147 iz livade u voćnjak u k.o. Krapina prihvatljiv je za ekološku mrežu.
2. Ovo Rješenje izdaje se na rok od četiri godine.
3. Ovo Rješenje objavljuje se na internetskim stranicama Krapinsko-zagorske županije.

***O b r a z l o ž e n j e***

Krapinsko-zagorska županija, Upravni odjel za prostorno uređenje, gradnju i zaštitu okoliša (u daljem tekstu: Upravni odjel) zaprimio je 11.05.2022. godine zahtjev podnositelja Ivan Leljak, Lazi Krapinski 20, Krapina, za provedbu postupka Prethodne ocjene prihvatljivosti za ekološku mrežu za planirani zahvat prenamjene ARKOD parcela 2218161 i 3363147 iz livade u voćnjak u k.o. Krapina.

U zahtjevu su sukladno odredbama članka 30. stavka 2. Zakona o zaštiti prirode navedeni svi podaci o nositelju zahvata i planiranom zahvatu, a uz zahtjev priložen je Zapisnik Agencije za plaćanja u poljoprivredi, ribarstvu u ruralnom razvoju o evidenciji uporabe poljoprivrednog zemljišta KLASA: 320-02/22-02/177186-55043, URBROJ: 343-0100/04-22-1 od 10.05.2022. godine i kartografski prikaz predmetnih parcela iz ARKOD preglednika.

Upravni odjel je temeljem članka 30. stavka 3. Zakona o zaštiti prirode, od Ministarstva gospodarstva i održivog razvoja, Zavoda za zaštitu okoliša i prirode (u daljnjem tekstu: Zavod), zatražio prethodno mišljenje o mogućnosti značajnih negativnih utjecaja zahvata na ciljeve očuvanja i cjelovitost područja ekološke mreže.

Tijekom postupka traženo mišljenje Zavoda (KLASA: 352-03/22-02/388, URBROJ: 517-12-2-3-2-22-2 od 15.06.2022. godine) je dostavljeno, a u njemu se navodi da se Prethodnom ocjenom zahvata može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže i da nije potrebno provesti Glavnu ocjenu zahvata.

U provedbi postupka Upravni odjel je razmotrio predmetni zahtjev, priloženu dokumentaciju, podatke o ekološkoj mreži (područja ekološke mreže, ciljne vrste i stanišne tipove) i mišljenje Zavoda te utvrdio sljedeće:

Predmetnim zahvatom koji se nalazi na području Grada Krapina planirana je prenamjena parcela ARKOD ID 2218161 i 3363147 iz livade u voćnjak ukupne površine od 0,24 ha. Zahvat se nalazi na području Grada Krapina.

Prema Uredbi o ekološkoj mreži i nadležnostima javnih ustanova za upravljanje područjima ekološke mreže („Narodne novine“ broj 80/19) planirani zahvat se nalazi unutar područja ekološke mreže, Područja očuvanja značajnog za vrste i stanišne tipove (POVS) HR 20001115 Strahinjčica.

# Prema bazi podataka Ministarstva gospodarstva i održivog razvoja na lokaciji zahvata nisu rasprostranjeni ciljni stanišni tipovi navedenog POVS, ali područje predstavlja potencijalno pogodno stanište za ciljne vrste žuti mukač (*Bombina variegata*) i kataks (*Eriogaster catax*). S obzirom na ukupnu zastupljenost njihovih pogodnih staništa (očuvana pogoda staništa u zoni od 1350 ha) te veličinu zahvata, radi se o utjecaju koji nije značajan.

# S obzirom na navedeno i na značajke zahvata, uz uvažavanje mišljenja Zavoda, ovaj Upravni odjel je utvrdio da se na temelju provedenog postupka prethodne ocjene može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže pa je riješeno kao u točki I. izreke rješenja.

# Točka II. izreke rješenja temelji se na odredbi članka 43. stavka 1., a točka III. na odredbi članka 44. stavka 3. Zakona o zaštiti prirode.

Sukladno odredbama članka 44. stavka 1. i 2. Zakona o zaštiti prirode ovo rješenje dostavlja se Ministarstvu gospodarstva i održivog razvoja i inspekciji zaštite prirode.

Podnositelj zahtjeva oslobođen je plaćanja upravne pristojbe prema čl. 9. Zakona o upravnim pristojbama (“Narodne novine” broj 115/16).

UPUTA O PRAVNOM LIJEKU:

Protiv ovog rješenja može se, izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.

Žalba se predaje Upravnom odjelu za prostorno uređenje, gradnju i zaštitu okoliša Krapinsko-zagorske županije, Krapina, Magistratska 1 u pisanom obliku neposredno, poštom ili usmeno na zapisnik.

Na izjavljenu žalbu ne plaća se upravna pristojba sukladno napomeni uz Tar.br.3. Uredbe o Tarifi upravnih pristojbi (“Narodne novine” broj 92/21, 93/21 i 95/21).

**PROČELNIK**

mr.sc.Stjepan Bručić, dipl.ing.građ.

**DOSTAVITI:**

1. IVAN LELJAK, Lazi Krapinski 20, Krapina
2. Ministarstvo gospodarstva i održivog razvoja, Zagreb, Radnička cesta 80
3. Državni inspektorat, Inspe**kcija zaštite prirode,** Zagreb, Šubićeva 29
4. Evidencija, ovdje
5. Pismohrana, ovdje